iraklixyz/georgian-wikipedia-cleaned huggingface dataset:
ფილიპე ბრიტუ-ე-ნიკოტე

ფილიპე ბრიტუ-ე-ნიკოტე (; გ. 1613) — ფრანგული წარმოშობის პორტუგალიელი ავატიურისტი. თავდაპირველად მსახურობდა არაკანელების სამხედრო სამსახურში, 1599 წელს დანიშნეს სირიამის გუბერნატორად, მოგვიანებით კი გახდა ქვემო ბირმის (მიანმარი) სრულუფლებიანი მმართველი. სიკვდილით დასაჯეს ბირმელებმა.

ბიოგრაფია
ფილიპე ბრიტუ დაიბადა ლისაბონში წარმოშობით ფრანგი ჟულ ნიკოს ოჯახში. იგი მუშაობდა პორტუგალიურ გემზე იუნგად, რომელიც შემდეგ სამხრეთ-აღმოსავლეთ აზიაში გაემგზავრა. აქ კი ჩადგა არაკანის სახელმწიფოს მმართველის მინიაზატუს სამსახურში, სავარაუდოდ საუკუნის 70-იან წლებში. არაკანელთა ხელმძღვანელობით დე ბრიტუმ ჩამოაყალიბა პორტუგალიელ დაქირავებულთა არმია (ადგილობრივი მოსახლეობა მათ ფერიგებს უწოდებდნენ, რაც „ფრანკებს“ აღნიშნავდა). 1599წ ელს პორტუგალიელი დაქირავებულებისა და ბირმის სამხრეთით მცხოვრები მონების ხალხთა არმიამ, რომელსაც ფილიპე ბრიტუ-ე-ნიკოტე ხელმძღვანელობდა, დაიპყრეს ერთ-ერთი უმთავრესი ნავსადგური ტანლინი (სირინამი), რომელიც თანამედროვე მიანმარის სამხრეთით მდებარეობდა და რაკჰაინის მმართველმა პორტუგალიელი მის გუბერნატორად დანიშნა. შემდეგ მან ამ დაპყრობილ ტერიტორიაზე შეაჩერა მინიაზატუს მმართველობა, არაკანების სამეფოს ჩინოვნიკებიუ გააძევა ქალაქიდან, შეუწყვიტა ხარკის გადახდა და ნავსადგურთან ააშენა ციხესიმაგრე, რომელსაც უწოდა სანტიაგო. ამის საპასუხოდ, თავადმა რაკჰაინამ აჯანყებულ დაქირავებულთა წინააღმდეგ გაგზავნა საზღვაო ფლოტი, მაგრამ დე ბრიტუმ დაამარცხა იგი და ტყვედ ჩაიგდო მათი მეთაური, პრინცი მინკჩამაუნა, რომელიც მხოლოდ მას შემდეგ გაათავისუფლა, რაც დიდი გამოსასყიდი გადაუხადეს.

1600 წელს, ფილიპე ბრიტუ პორტუგალიის ხელისუფლების წარმომადგენლებთან გაემგზავრა გოაში თავისი უფლებამოსილების დასამტკიცებლად, სადაც იქორწინა გუბერნატორ დე სალდანიას ძმისწულზე.

ფილიპე ბრიტუ-ე-ნიკოტეს სახელთან დაკავშირებულია პორტუგალიის იმპერიის კოლონიალური ექსპანსიის გაძლიერება რეგიონში. იგი აკონტროლებდა მარილის, იარაღისა და ქსოვილის ვაჭრობას მთელ რეგიონში, გაავრცელა თავისი ხელისუფლება მდინარე ირავადის დელტაზე დაგონამდე. მაგრამ ვერ შეძლო ბირმის ცენტრალურ რაიონში შესვლა. ასევე ჩაკეტა ბირმის სანაპიროები უცხოელთა გემებისათვის. ბირმული წყაროების თანახმად, მან ქვეყნიდან გაიტანა დიდი სიმდიდრე, მოაქცია ადგილობრივი მოსახლეობა კათოლიციზმზე, გაანადგურა ბუდისტური პაგოდები და ტაძრები. კერძოდ, ცნობილია, რომ პორტუგალიის ჯარებმა 1608 წელს გაძარცვეს ცნობილი პაგოდა შვედაგონი და იქიდან სამასტონიანი ზარი მოპარეს. ზარი ჩაძირეს ათი მეტრის სიღრმეზე, მდინარე იანგონის ტალახიან ფსკერზე და მას შემდეგ დაკარგულად მიიჩნევა.

1610 წელს ბირმელი მმართველი ანაუფჰელუნი შეეცადა თაგისი მფარველობის ქვეშ გაეერთიანებინა ქვეყანა, დაიპყრო ტაუნგი, დაამხო თავისი ბიძაშვილი ნათშინაუნგა, რომელიც მართავდა ამ მხარეს გუბერნატორის ტიტულით.

1613 წელს ფილიპე დე ბრიტუ და ნათშინაუნგა მეფე ანაუფჰელუნის ჯარებს ალყაში მოიქცევენ. 1613 წლის სექტემბერში ქალაქის 34-დღიანი ალყის შემდეგ, „პორტუგალიელმა მეკობრეები“ პეგუდან გააგდეს. ფილიპე დე ბრიტუ დასაჯეს სასტიკი წესით, სარზე გასვეს და ასე დატოვეს სამი დღე-ღამის განმავლობაში, რის შემდეგაც ავანტიურისტის თავი შუბზე წამოაგეს და ყველას დასანახად გამოფინეს.
ბატისტა (ფეხბურთელი)

ჟოაო ბატისტა და სილვა ( დ. 8 მარტი, 1955, პორტუ-ალეგრი, რიუ-გრანდი-დუ-სული, ბრაზილია) — ბრაზილიელი ფეხბურთელი. თამაშობდა ნახევარმცველის პოზიციაზე. ფეხბურთის გულშემატკივრებში უფრო ცნობილია როგორც ბატისტა. 1978 წლის მსოფლიო ჩემპიონატის ბრინჯაოს პრიზიორი ბრაზილიის ეროვნული ნაკრების შემადგენლობაში. 1982 წლის ესპანეთის მსოფლიო ჩემპიონატის მონაწილე.

კარიერა
საკლუბო კარიერა
საკლუბო დონეზე სხვადასხვა დროს იცავდა ბრაზილიური, იტალიური და პორტუგალიური საფეხბურთო კლუბების: „ინტერნასიონალის“, „გრემიოს“, „პალმეირასის“, „ლაციოს“, „აველინოს“, „ბელენენსიშის“ და „ავაის“ ღირსებას.

საკლუბო სტატისტიკა
სანაკრებო კარიერა
1978–1983 წლებში ბრაზილიის ეროვნული ნაკრების ღირსებას იცავს, რომლის შემადგენლობაში 38 შეხვედრას ატარებს.
სტატისტიკა
მიღწევები
საკლუბო
ინტერნასიონალი
ბრაზილიის ჩემპიონატი: 1975, 1976, 1979
გაუშუს ჩემპიონატი: 1973, 1974, 1975, 1976, 1978
სანაკრებო
ბრაზილია
მსოფლიო ჩემპიონატი
მე-3 ადგილი: 1978
ხეანინე ანიესი

ხეანინე ანიეს ჩავესი (, დ. 13 აგვისტო, 1967, ტრინიდადი, ბენი, ბოლივია) — ბოლივიელი პოლიტიკოსი და იურისტი. სენატორი ბენის დეპარტამენტიდან. 2019 წლის 12 ნოემბერს დანიშნეს ბოლივიის პრეზიდენტად ევო მორალესისა და სხვა ხელმძღვანელების გადადგომის შემდეგ. იგი მორალესის მგზნებარე მოწინააღმდეგე იყო. 2020 წლის 8 ნოემბერს თანამდებობა გადააბარა მორალესის პარტიის წარმომადგენელს ლუის არსეს.

ბიოგრაფია
ანიესი დაიბადა ქალაქ ტრინიდადში.

2006 წლიდან 2008 წლამდე მუშაობდა ახალი საკონსტიტუციო ქარტიის შემმუშავებელ კომისიაში. 2010 წელს იგი აირჩიეს სენატორად, როგორც ბენის დეპარტამენტის წარმომადგენელი. 2019 წლიდან იგი სენატის მეორე ვიცე-პრეზიდენტია, ხოლო მისი მოადგილე იყო ფრანკლინ ვალდივია ლეიგი.

2019 წლის 10 ნოემბერს ბოლივიის პრეზიდენტი ევო მორალესი გადადგა. ამის შემდეგ ვიცე-პრეზიდენტმა ალვარო გარსია ლინერამ, უარი განაცხადა პრეზიდენტის მოვალეობის შესრულებაზე. მასავით ასევე უარი განაცხდა სენატის სპიკერმა ადრიანა სალვატიერამ და წარმომადგენელთა პალატის თავჯდომარემ ვიქტორ ბორდამ. ასევე უარი თქვა ქვეყნის სენატის პირველმა ვიცე-სპიკერმა. ამ თანამდებობების პირების გადადგომის შემდეგ კონსტიტუციის ძალით უფლებამოსილება გადაეცა რიგით შემდეგ თანამდებობის პირს, სენატის მეორე ვიცე-სპიკერს ხეანინე ანიესს. 2019 წლის 10 ნოემბრის მდგომარეობით, იგი უმაღლესი რანგის მემკვიდრეა ბოლივიის პრეზიდენტის თანამდებობაზე. მან საკუთარ თავზე აიღო პრეზიდენტის მოვალეობის შესრულება და თანამდებობაზე მოვიდა 2019 წლის 11 ნოემბერს, მას შემდეგ, რაც სენატმა ოფიციალურად მიიღო წინა დღის გადადგომების სერია.

2021 წლის 12 მარტს ყოფილი პრეზიდენტი დააპატიმრეს ტერორიზმის, სახელმწიფოს ღალატისა და დანაშაულებრივ შეთქმულებაში მონაწილეობის ბრალდებით. წაყენებულ ბრალდებას დაკავებული ექსპრეზიდენტი კატეგორიულად უარყოფს და ქვეყნის მოქმედ ხელისუფლებას პოლიტიკურ დევნაში ადანაშაულებს.

2025 წლის ნოემბერში ბოლივიის უზენაესმა სასამართლომ მისი განაჩენი გააუქმა და ყოფილი პრეზიდენტი მეორე დღეს გაათავისუფლეს.

პირადი ცხოვრება
გათხოვილია კოლუმბიელ პოლიტიკოსზე ექტორ ერნანდო ხინკაპიზე.
ნავი-მუმბაი

ნავი-მუმბაი (, , ) — ქალაქი ინდოეთში, მაჰარაშტრის შტატში. ქალაქი დაარსდა 1972 წელს, როგორც მუმბაის ქალაქი-თანამგზავრი. ყველაზე დიდი „ხელოვნური“ ქალაქი მსოფლიოში.

ისტორია
ქალაქის მშენებლობა დაკავშირებულია მუმბაის განტვირთვასთან. ნავი-მუმბაის მშენებლობის დაგეგმარება დაიწყო 1971 წელს ჩარლზ კორეასა და რ. ჯჰას ხელმძღვანელობით. მშენებლობისათვის გამოყვეს 150 კილომეტრიანი კონკანის სანაპირო. სახელმწიფომ გამოისყიდა აღნიშნული ტერიტორია კერძო მფლობელებისაგან. 1972 წელს დაიწყო მშენებლობა. 1973 წელს გაიხსნა ვაშის ხიდი, რომელიც აკავშირებს მუმბაისა და ნავი-მუმბაის. 1991 წლიდან 2001 წ,ლამდე მოსახლეობის რაოდენობა გაიზარდა 318 ათასიდან 704 ათას ადამიანამდე.

გეოგრაფია
ქალაქი მდებარეობს არაბეთის ზღვის სანაპიროზე. ქალაქის ტერიტორიაზე 23 ტბა მდებარეობს. კლიმატი ტროპიკული და მუსონურია. ჰაერის საშუალო წლიური ტემპერატურაა — 22 ° - 36 °.

მოსახლეობა
2011 წლის ინდოეთის მოსახლეობის აღწერის მიხედვით ნავი-მუმბაის მოსახლეობა შეადგენს 1 119 477 ადამიანს.
ბიყარი

ბიყარი — ერედვის მუნიციპალიტეტის სოფლების ზემო ბიყარისა და ქვემო ბიყარის ძველი სახელწოდება. მდებარეობდა მდინარე მეჯუდას ხეობაში, მთისა და ბარის საზღვარზე. სამხრეთით მეჯუდის ხეობის ბარია, ჩრდილოეთით — მეჯუდის ხეობის მთა, ეგრეთ წოდებული ისროლისხევი.

ისტორია
ვახუშტი ბატონიშვილის სოფელთა სიაში და რუკაზე ბიყარი ორ სოფლად არის აღნიშნული. ვახუშტისავე ცნობით, მთელი ისროლისხევი ბიყარამდე ქსნის ერისთავებს ეკუთვნოდათ. ჩანს, ვახუშტის ეს ცნობა ძველ ვითარებას აღნიშნავს, რამდენადაც საუკუნეში მთელი გვერდისძირი (ისტორიული თემი, რომელიც ვრცელდებოდა მდინარე მეჯუდიდან მდინარე პატარა ლიახვამდე) ქსნის ერისთავთა მფლობელობაში იყო.
ომერ აშიკი

ომერ ფარუკ აშიკი (დ. 4 ივლისი, 1986, ბურსა, თურქეთი) — თურქი პროფესიონალი კალათბურთის მოთამაშე. უკანასკნელად ითამაშა ნაციონალური საკალათბურთო ასოციაციის კლუბ ჩიკაგო ბულზში.

პროფესიონალური კარიერა
ჩიკაგო ბულზი (2010-2012)
2008 წლის -ის დრაფტზე ომერ აშირი პორტლანდ ტრეილ ბეილერსმა 36-ე პიკად აირჩია და არჩევისთანავე 3 გუნდიანი გაცვლით, ჩიკაგო ბულზში გაუშვა. 2010 წლის 13 ივლისს აშიკმა ჩიკაგო ბულზთან ორწლიანი კონტრაქტი გააფორმა.

2011-2012 სეზონი
ომერ აშიკის დებიუტი -ის რეგულარულ სეზონში შედგა 2010 წლის 27 ოქტომბერს, ოკლაჰომა-სიტი თანდერის წინააღმდეგ გამართულ შეხვედრაში. სეზონში იგი თანდათან დიდ დროს იღებდა; ამგვარად იგი სათადარიგოთა სკამის ერთ-ერთი მთავარი მოთამაშე გახდა. სეზონის დასკვნით ნაწილში აშიკმა „ფაბულას“ ძვალი მოიტეხა.

2012-2013 სეზონი
2011-2012 წლების სეზონში პირველი ორი მატჩის ჩატარების შემდეგ, ომერ აშიკი ჟოაკიმ ნოას ტრავმის გამო კლუბის ძირითად შემადგენლობაში მოხვდა (ნოამ ტრავმა სეზონის მესამე თამაშში, ფილადელფია სიქსერსის წინააღმდეგ მიიღო).

ჰიუსტონ როკეტსი (2012-2014)
2012-2013 სეზონი
2012 წლის 20 ივლისს აშიკმა ჰიუსტონ როკეტსთან გააფორმა კონტრაქტი; კონტრაქტის თანახმად, აშიკი 3 წელიწადში 25.1$ მიიღებდა. ამ პერიოდში ომერ აშიკი ჩიკაგო ბულზის შეზღუდული თავისუფალი აგენტი იყო, ამიტომ მათ შეეძლოთ იგივე კონტრაქტით მისი გუნდში დატოვება, თუმცა მათ ეს არ გააკეთეს და იგი ოფიციალურად შეუერთდა ჰიუსტონ როკეტსს. 2013 წლის 13 ინვარს ინდიანა პეისერსის წინააღმდეგ კარიერის უმაღლესი მაჩვენებელი, 22 ქულა, დააფიქსირა. მან კარგი სეზონი ჩაატარ: გახდა როკეტსის ძირითადი ცენტრი და საშუალოდ 30.0 წუთში აგროვებდა 10.1 ქულას, 11.7 მოხსნასა და 1.1 დაფარებას. აშიკი დაეხმარა გუნდს რათა დაეფიქსირებინა წაგება მოგებათა 45-37 ბალანსი და 2008-2009 წლების სეზონის შემდეგ პირველად გასულიყო პლეიოფ-ში.

2013-2014 სეზონი
„ოფსეზონში“ ჰიუსტონ როკეტსის მიერ დუაიტ ჰოვარდის დამატებით გუნდში ომერ აშიკის როლი მკვეთრად შემცირდა. როკეტსმა სეზონის დასაწყისში დუაიტ ჰოვარდი მძიმე ფორვარდის პოზიციაზე, ხოლო აშიკი ცენტრზე დააყენა, თუმცა მთავარმა მწვრთნელმა კევინ მაკჰოლმა ეს სტილი მალევე შეცვალა და აშიკს სათადარიგოთა სკამზე დაჯდომა მოუწია. 2013 წლის დეკემბერში აშიკმა მუხლი დაიზიანდა და 2 თვე გამოტოვა. სეზონში ჩატარებულ 48 თამაშში, იგი საშუალოდ 5.8 ქულასა და 7.9 მოხსნას აგროვებდა.

ნიუ-ორლეან პელიკანსი (2014-2018)
2014-2015 სეზინი
2015 წლის 14 ივლისს აშიკი სამ გუნდიანი გაცვლით ნიუ-ორლეან პელიკანსში გადავიდა (გაცვალში მონაწილეობდა ნიუ-ორლეან პელიკანსი, ჰიუსტონ როკეტსი და ვაშინგტონ უიზარდსი). მისი დებიუტი პელიკანსში შედგა 28 ოქტომბერს, სეზონის პირველ თამაშში; აღნიშნული მატჩი ორლანდო მეჯიქის წინააღმდეგ შედგა. აშიკმა 33 წუთში 14 ქულა, 17 მოხსნა, 5 დაფარება და 2 შედეგიანი გადაცემა დააგროვა.
უდიდესი ქვემიმდევრობის ამოცანა

უდიდესი ქვემიმდევრობის ამოცანა კომპიუტერულ მეცნიერებაში გულისხმობს მიმდევრობის მოსაზღვრე ელემენტებისგან შედგენილ ქვესიმრავლეებს შორის უდიდესი ჯამის მქონე ქვესიმრავლის პოვნას. ფორმალურად ვიპოვოთ ისეთი და ინდექსები, რომ 1 \ \ \ , და ჯამი:
\_{=}^ []
რაც შეიძლება დიდია.

მაგალითად ამ მოცემული სიმრავლისთვის [-2,1,-3,4,-1,2,1,-5,4] უდიდესი ჯამის მქონე ქვემიმდევრობაა [4,-1,2,1] ჯამით 6.

ამოცანა ტრივიალურია როდესაც:
მასივი შეიცავს ყველა არა-უარყოფით რიცხვს. მაქსიმალური ქვემიმდევრობა მთლიანად მიმდევრობაა.
მასივი შეიცავს ყველა არა-დადებით რიცხვს, მაშინ მაქსიმალური ქვემიმდევრობაა რიცხვი უმცირესი მოდულით.

ამოცანა რამდენიმე განსხვავებული ალგორითმით იხსნება, თუმცა მათ შორის ყველაზე ეფექტურია კადეინის ალგორითმი, რომელიც ამოცანას -დროში ხსნის.

კადეინის ალგორითმი ++-ზე
ბოჭორმის ქუჩა

ბოჭორმის ქუჩა — ქუჩა თბილისში, ისნის რაიონში (ავლაბარი); ქეთევან დედოფლის გამზირიდან ლეხ კაჩინსკის ქუჩამდე. წარმოიქმნა საუკუნეში. თბილისის 1876 წლის გეგმაზე დატანილია როგორც ნავთლუღის (ძველი) ქუჩა, ასეა თბილისის 1895 წლის რუკაზეც. თბილისის გამგეობის მიერ 1903 წელს შედგენილ ქუჩების სიაში შეტანილია როგორც ალავერდის ქუჩა. ბოჭორმის ქუჩა ეწოდა 1946 წელს. ქუჩაზეა ყოფილი რიტუალების სასახლე (1985; არქიტექტორები: ვ. ჯორბენაძე, ვ. ორბელაძე), რომლის წინ დგას ბრინჯაოს ქანდაკება — „დიონისე“ (მოქანდაკე გ. ჯაფარიძე. არქიტექტორი ვ. ჯორბენაძე)
სემიჰ ერდენი

}

სემიჰ ერდენი (დ. 28 ივლისი, 1986, ისტამბული, თურქეთი) — თურქი პროფესიონალი კალათბურთის მოთამაშე. ამჟამად თამაშობს თურქეთის საკალათბურთო სუპერლიგის კლუბ პინარ კარსიაკაში. პოზიციით არის ცენტრი.

პროფესიონალური კარიერა
ადრეული წლები
2003-2004 წლების სეზონში, ერდენმა თურქეთის საკალათბურთო სუპერლიგის კლუბ დარუსაფაკას მაისურით ერთი თამაშში მიიღო მონაწილეობა და პირად ანგარიშზე 1 ქულა და 2 მოხსნა ჩაიწერა. სეზონის უმეტესი ნაწილი დარუსაფაკას ახალგაზრდულ კლუბში გაატარა.

მომდევნო სეზონში ერდენი კლუბ პარტიზან ბელგრადთან ერთად ადრიატიკის ლიგაში თამაშობდა და საშუალოდ 4.6 ქულასა და 3.2 მოხსნას აგროვებდა. მან ორჯერ დაფიქსირა ორმაგი დუბლი; აგრეთვე, ჰემოფარმის წინააღმდეგ პირად მონაგარში ჩაიწერა კარიერის უმაღლესი მაჩვენებელი - 17 ქულა. ევროლიგის ტურნირზე საშუალოდ 3.0 ქულასა 2.3 მოხსნას 12.5 წუთში აგროვებდა. უმაღლესი მაჩვენებელი, 10 ქულა, დააფიქსირა ეფეს პილსენის წინააღმდეგ. 2004-2005 წლების სეზონში იგი აგრეთვე გამოჩნდა იუგოსლავიის საკალათბურთო ლიგაში, რომელშიც საშუალოდ 1.7 ქულასა 0.7 მოხსნას 4.4 ქუთში აგროვებდა.

ფერენბახჩე
2005 წელს ედრენმა კონტრაქტი თურქეთის საკალათბურთო ლიგის კლუბ ფენერბახჩესთან გააფორმა. 18.4 წუთში საშუალოდ 6.5 ქულასა და5.4 მოხსნას აგროვებდა. პირველ სეზონში მისი უმაღლესი მაჩვენებელი იყო 14 ქულა; სეზონში ორმაგი დუბლი 7-ჯერ დააფიქსირა. რვა ევროლიგის თამაშში საშუალოდ 9.1 წუთში 4.5 ქულა და 3.1 მოხსნას აგროვებდა.

კლუბში გატარებულ მეორე სეზონში ერდენი საშუალოდ ნათამაშებ 16.1 წუთში 6.5 ქულასა და 3.8 მოხსნას აგროვებდა. აღნიშნულ სეზონში ევროლიგის თამაშებში პირად ანგარშზე საშუალოდ 13.8 წუთში 4.5 ქულასა და 3.1 მოხსნას იწერდა.

მესამე სეზონში მისი მაჩვენებლები, თურქეთის საკალათბურთო ლიგაში, საშუალოდ ნათამაშებ 19.5 წუთში, 7.1 ქულასა და 4.7 მოხსნას გაუტოლდა. სეზონის განმავლობაში მუხლის დაზიანების გამო მან ბევრი თამაში გამოტოვა. ევროლიგაში იგი საშუალოდ 6.7 ქულას და 4.3 მოხსნას 19.3 წუთში აგროვებდა (3-ჯერ დააფიქსირა ორმაგი დუბლი, ხოლო პანათანიაკოს ათენის წინააღმდეგ კარიერის უმაღლესი მაჩვენებელი 15 ქულა დააგროვა).

-ის დრაფტი 2008|2008 წლის -ის დრაფტზე]] სემიჰ ერდენი მეორე რაუნდის მესამოცე პიკად ბოსტონ სელტიქსმა აიყვანა. ამ პერიოდში, კონტრაქტის მიხედვით, ერდენს ფერენბახჩესთან ჯერ კიდევ ერთი წელი ჰქონდა დარჩენილი და ამიტომ იგი სელტიქსის როსტერს 2008-2009 წლების სეზონში ვერ შეუერთდა.

2010 წლის 5 ივლისს ბოსტონმა ერდენს ერთწლიანი მინიმალური კონტრაქტი გაუფორმა (2011-2012 წლების სეზონში კონტრაქტის გახანგრძლივების უფლებით).

ბოსტონ სელტიქსის ცენტრების: შაკილ ო’ნილის, კენდრიკ პერკინსისა და ჯერმაინე ო’ნილის ტრამვების გამო, 2010 წლის 9 დეკემბერს სემიჰ ერდენი პირველად მოხვდა გუნდის ძირითად შემადგენლობაში (აღნიშნული მატჩი ფილადელფია სიქსერსის წინააღმდეგ შედგა). 18 წუთში მან 8 ქულა მოიპოვა, ხოლო გუნდმა ანგარიშით 102-101 გაიმარჯვა. ორი ღამის შემდეგ, შარლოტ ბობკატსის წინააღმდეგ გამართულ შეხვედრაში, მეორედ მოხვდა კლუბის ძირითად შემადგენლობაში. ერდენმა თამაშში მატჩის უმაღლესი მაჩვენებელი 41 ერთი წუთი ითამაშა, რა დროშიც 10 ქულა, 7 მოხსნა და 4 დაფარება დააგროვა; მისი +/- მაჩვენებელი +34 იყო.
მეჰმეთ ოქური

მეჰმეთ ოქური (დ. 26 მაისი, 1979, იალოვა, თურქეთი) კარიერადასრულებული თურქი პროფესიონალური კალათბურთის მოთამაშე. სიმაღლის გამო (211 სმ) თამაშობდა მძიმე ფორვარდისა და ცენტრის პოზიციაზე. ცნობილი იყო მისი სამქულიანი სროლით და მოედანზე სივრცის გამთავისუფლების შესაძლებლობით. იუტა ჯაზში გატარებული 7 სეზონის განმავლობაში მეჰმეთ ოქური ლიგის ერთ-ერთ მთავარ პრემიერ-მსროლელად ითვლებოდა. 2016 წლის 13 სექტემბერს ოქური დაინიშნა ფინიქს სანსის მოთამაშეთა განვითარების მწვრთნელად; ამ ფაქტმა იგი გახადა პირველ თურქეთის მოქალაქედ, რომელმაც -ის სამწვრთნელო სამყაროში შესვლა მოახერხა.

ადრეული კარიერა
მეჰმეთ ოქური წარმოშობით არის თურქი, ალბანელი, ჩერქეზი. ოკურს აღნიშნული აქვს, რომ აღრზდის პერიოდში მისი საყვარელი მოთამაშე ტონი კაკოსი იყო. იგი თურქეთის 22-წლამდელთა საკალათბურთო ნაკრებს 1997 წლის მსოფლიო ჩემპიონატში მე-6 ადგილის დაკავებაში დაეხმარა. 2000 წელს გადავიდა ეფეს პილსენში (ახლანდელი ანადოლუ ეფესი) და კლუბთან ერთად, 2001-2002 წლების სეზონში, მოიგო თურქეთის საკალათბურთო ლიგა. თურქეთში გატარებულ უკანასკნელ სეზონში იგი საშუალოს 13.5 ქულას აგროვებდა.

საკალათბურთო კარიერა
დეტროიტ პისტონსი
2001 წლის -ის დრაფტზე მეჰმეთ ოქური დეტროიტ პისტონსმა მეორე რაუნდის 38-ე პიკად აიყვანა. 2002-03 და 2003-04 სეზონები იგი დეტროიტ პისტონსში თამაშობდა; იგი გუნდს 2004 წლის ივნისში -ის ჩემპიონობის მოპოვებაში დაეხმარა. იგი გახდა პირველი თურქი მოთამაშე, რომელმაც -ის ჩემპიონის ტიტული მოიპოვა. სახელფასო ჭერის შეზღუდვების გამო დეტროიტ პისტონსმა მისთვის ტოპ-დონის კონტრაქტის შეთავაზება ვერ შეძლო, თუმცა მან იუტა ჯაზთან 6 წლიანი კონტრაქტი გააფორმა; ამ დროში იგი 50 მილიონს ($) მიიღებდა.

იუტა ჯაზი
მისი სიმაღლისა (211 სმ) და წონის (113)

2007 წლის -ის ყველა-ვარსკვლავის მატჩში იგი დასავლეთის ყველა ვერსკვლავის გუნდში მოხვდა. მეჰმეთ ოკური და რეი ალენი ალენ აივერსონისა და სტივ ნეშის ტრავმის გამო მოხვდნენ გუნდში. იგი იყო პირველი თურქი მოთამაშე, რომელმაც აღნიშნულ ღონისძიებაში მიიღო მონაწილეობა.

2009 წლის 12 იანვარს ინდიანა პიეისერის წინააღმდეგ მეჰმეთმა კარიერის უმაღლესი მაჩვენებელი, 43 ქულა დააფიქსირა.

2009 წლის 10 ივლისს კლუბთან 2 წლიან კონტრაქტს მოაწერა ხელი, რომლის თანახმადაც იგი ამ დროში დაახლოებით 21 მილიონ $ მიიღებდა. 2010 წლის 17 აპრილს მეჰმეთ ოკურმა პოსტ-სეზონის ეგიდით დენვერის წინააღმდეგ გამართულ, პირველ შეხვედრაში მან აქილევსის მყესი გაიწყვიტა, რის გამოც იგი კლუბს პლეი-ოფის დარჩენილ ნაწილში გამოაკლა. აგრეთვე ტრავმის გამო გამოტოვა მსოფლიოს საკალათბურთო ჩემპიონატი, რომელშიც მშობლიური თურქეთის სახელით უნდა ეასპარეზა.

იგი 2010 წლის 17 დეკემბერს დაბრუნდა და ნიუ-ორლეან პელიკანსის წინააღმდეგ 2 ქულა ჩააგდო.

პირადი ცხოვრება
იგი დაქორწინებულია მსახიობ და ყოფილ მის თურქეთის ფინალისტ იელინ კალისკანზე. მათ ჰყავთ გოგონა, 2007 წლის 21 მარტს დაბადებული მელისა და 2 ვაჟი: 2010 წლის 10 თებერვალს დაბადებული იგიტ მეჰმეთი და 2014 წლის 19 ნოემბერს დაბადებული მერთ მეჰმეთ ოკური.
მარი ბროსეს ქუჩა

მარი ბროსეს ქუჩა — ქუჩა თბილისში, კრწანისის რაიონში (გარეთუბანი); რევაზ ლაღიძის ქუჩიდან სიმონ ვირსალაძის ქუჩამდე. წარმოიქმნა საუკუნის ნახევარში. დააპროექტა მიწისმზომელმა ტოვარნიცკიმ 1833–1835 წლებში. 1902 წლამდე წარმოადგენდა დიდი წყალსაზიდი ქუჩის (ახლანდელი რევაზ ლაღიძის ქუჩა) ნაწილს. 1902 წელს, მარი ბროსეს დაბადების 100 წლისთავთან დაკავშირებით, ილია ჭავჭავაძის ინიციატივით, ქუჩის ამ მონაკვეთს მარი ბროსეს სახელი ეწოდა (თბილისში ყოფნის დროს იგი ამ ქუჩაზე ცხოვრობდა). აქვს 1 ჩიხი.
თენგიზ ბუაჩიძის ქუჩა

თენგიზ ბუაჩიძის ქუჩა — ქუჩა თბილისში, მდებარეობს ვაკის რაიონში (დელისი); იწყება ვაჟა-ფშაველას გამზირიდან და გრძელდება შალვა ნუცუბიძის ქუჩამდე. წარმოიქმნა საუკუნის 50-იან წლებში. ადრე გიორგი ტერევერკოს ქუჩა ერქვა. თბილისის 1982 წლის რუკაზე დატანილია როგორც ვაჟა-ფშაველას შესახვევი. 1995 წელს თენგიზ ბუაჩიძის სახელი ეწოდა.
სამრეკლოს ქუჩა

სამრეკლოს ქუჩა — ქუჩა თბილისში, მდებარეობს ისნის რაიონში (ავლაბარი), იწყება ნიკო ლომოურის ქუჩიდან და გრძელდება რკინიგზამდე. წარმოიქმნა საუკუნის 50-იან წლებში. აღნიშნულია თბილისის 1867 წლის გეგმაზე. 1923 წლამდე ივანე ლაზარევის სახელი ერქვა, ამის შემდეგ ქუჩის ნაწილს ლადო მესხიშვილის, ხოლო მეორეს — მოსე ურიცკის სახელი ეწოდა. მ. ურიცკის ქუჩას 2007 წელს სამრეკლოს ქუჩა უწოდეს. აქვს ორი შესახვევი.
სამურის ქუჩა

სამურის ქუჩა — ქუჩა თბილისში, მდებარეობს ისნის რაიონში (ავლაბარი), იწყება კონსტანტინე ცუცქირიძის შესახვევიდან და გრძელდება ლადო მესხიშვილის ქუჩამდე. წარმოიქმნა საუკუნის ბოლო წლებში. თბილისის გამგეობის მიერ შედგენილი ქუჩების სიაში (1903 წ.) შეტანილია, როგორც შესახვევი. სახელი ეწოდა აზერბაიჯანში მდებარე დაბა სამურის ან მდინარე სამურის მიხედვით მიხედვით, რომელიც მიედინება დაღესტნისა და აზერბაიჯანის ტერიტორიაზე.
ზინდისის ქუჩა

ზინდისის ქუჩა — ქუჩა თბილისში, მდებარეობს ისნის რაიონში (ავლაბარი), აწყურისა და ავლიპი ზურაბაშვილის ქუჩებს შორის. წარმოიქმნა საუკუნის დასაწყისში. მისი ადრინდელი სახელია ფერმის ქუჩა. თბილისის 1934 წლის გეგმაზე დატანილია როგორც ფერმა-ავლაბრის მე-14 ქუჩა. 40-იან წლებში ფერმა-ავლაბრის ქუჩა ეწოდა, ხოლო ამავე საუკუნის 60-იან წლებში დღევანდელი სახელი. ზინდისი ყოფილი სოფელი და ამჟამად დაბა სურამის ერთ-ერთი უბანია.
ბუდაპეშტის ქუჩა

ბუდაპეშტის ქუჩა — ქუჩა თბილისში, საბურთალოს რაიონში (ვეძისი, საბურთალო); გურამ ფანჯიკიძის ქუჩიდან ივანე ბერიტაშვილის ქუჩამდე. ყოფილი ლისის ქუჩის მონაკვეთი. ადრე ერქვა ტბის, შემდეგ — ლისის ქუჩა, საუკუნის 70-იან წლებში კი ბუდაპეშტის ქუჩა დაერქვა. იწყებოდა პეკინის ქუჩიდან. 1998 წელს ადრინდელი ბუდაპეშტის ქუჩის მონაკვეთს გურამ ფანჯიკიძის ქუჩა ეწოდა.
საყებურთი

საყებურთი — საქართველოს სხვადასხვა კუთხეში გავრცელებული ხალხური თამაში ბურთით. თამაშობენ უმეტესად კაცები. მონაწილეთა რიცხვი განსაზღვრული არ არის — შეიძლება იყოს 2, 6, 10 და ა. შ. თამაშის ადგილია თავისუფალი მოედანი: მინდორი ან ეზო, ზომით 3050-ზე მეტრი. მოედნის ერთ თავში მიწაზე დადგამენ ბრტყელ, ზომით 3040 სმ ქვას, რომელსაც საყე ეწოდება. იგი უნდა მიაყუდონ საყრდენ ქვას ისე, რომ მოედნის საწინააღმდეგო მხარეს ოდნავ წაფერდებული იყოს. ბურთს რბილი ტყავისგან კერავენ და საქონლის ბეწვით ტენიან. „არჩევან-არადანის“ მიხედვით მოთამაშეები ორად იყოფიან. თამაშს იწყებს გუნდი, რომელსაც კენჭი შეხვდება. ამ გუნდის ერთ-ერთი მოთამაშე საყესთან დგება, დანარჩენები თავიანთ რიგს მოედნის გარეთ, საყეს უკან ელოდებიან, მოწინააღმდეგე გუნდის წევრები მოედანზე სურვილისამებრ განლაგდებიან. თამაშის დამწყები ბურთს ცალი ხელით მაღლა აისვრის და იმავე ან მეორე ხელით მოედნისკენ ძლიერად გაჰკრავს. მოწინააღმდეგეები ცდილობენ ბურთი საყესთან რაც შეიძლება ახლოს შეაჩერონ. თუ ჰაერშივე დაიჭირეს ბურთის მსროლელი „ჩაჭრილია“ და მის ადგილს მისივე გუნდის სხვა მოთამაშე იკავებს. თუ ბურთი  მიწაზე დავარდა, მოწინააღმდეგე გუნდის მოთამაშეები გააჩერებენ და იმავე ადგილიდან ესვრიან საყეს. თუ ბურთი საყეს მოხვდა გამკვრელი ჩაჭრილია და მის ადგილს მისივე თანაგუნდელი იკავებს, აცილების შემთხვევაში კი გამკვრელის გუნდს 1 ქულა ეწერება. როცა დამწყები გუნდის ყველა მოთამაშე ჩაიჭრება, საყესთან მოწინააღმდეგეები დგებიან. თამაში გრძელდება მანამ, სანამ ერთ-ერთი მხარე ქულათა წინასწარ დათქმულ რაოდენობას არ დააგროვებს.

ლეჩხუმში მსგავს თამაშს „ბურთაობას“ ეძახიან. სულხან-საბა ორბელიანის განმარტებით, საყა „დასასაყავი ხალაა“, დასაყული არის „ადგილი დაცული, სადა უთქმელად ვერვინ შევიდეს“, ხოლო ხალა — „გრძელი, წვრილი ჯოხია“. მართლაც, ლეჩხუმში საყეს ეძახდნენ თოხის ტარის სიმსხო მწარე ბლის ხეს, რომელსაც ხვნის დაწყების წინ მინდვრის თავში დაასობდნენ. ხალხის აზრით, საყე ყანას იცავდა სეტყვის, გვალვის და ავი თვალისგან. დგამდნენ კალოზეც. მას უხვი მოსავლისთვის უნდა შეეწყო ხელი. საყე ეწოდებოდა ორი მიწის ნაკვეთის მიჯნაზე ჩასობილ გრძელ ქვასაც. ქართლში საყედ დგამდნენ რკალივით მოხრილ სახრეს, რომლის ორივე ბოლო მიწაში იყო ჩასობილი. ბურთი რკალში უნდა გაეძვრინათ. ამ თამაშს „რკალბურთი“ ერქვა. სახრეს სახნავშიც დგამდნენ. მას ისეთივე ფუნქცია ჰქონდა, როგორც ლეჩხუმში საყეს. საყებურთის მსგავსი თამაში გავრცელებული ყოფილა კახეთშიც, ამ თამაშს „გაკვრა ბურთი“ ჰქვია. რაჭულ საყეს კახეთში „ბინა“ ეწოდება, ამიტომ გაკვრა-ბურთს ხშირად „ბინა-ბურთსაც“ ეძახიან.